kardosdrur/scandi-wiki huggingface dataset:
Førstevælger

Førstevælger var et dansk quiz-program, der blev sendt på DR1 7 gange i 2006. 

Programmet havde hver uge 2 børn i studiet, der var holdkaptajner for hver deres hold. De skulle vælge deres hold fra publikum og 4 kendte. Værten på programmet var Peter Palshøj.

Medvirkende

Program 1 
 Mira Wanting – dansk skuespillerinde
 Mia Lyhne – dansk skuespillerinde
 Peter Ingemann – dansk tv-vært
 Johnny Hansen – Dansktopsanger

Program 2 
 Bo Spellerberg – dansk håndboldspiller
 Mikkeline Kierkgaard – tidligere skøjteprinsesse
 Kim Bildsøe Lassen – vært på TV-Avisen
 Sara Bro – dansk tv-vært

Program 3 
 Carl-Mar Møller – parterapeut
 Joachim B. Olsen – kuglestødder
 Gigi Freddie Petersen – Danser og sanger
 Louise Wolff – Radio- og TV-vært

Program 4 
 Jytte Abildstrøm – skuespillerinde
 Iben Tinning – golfspiller
 Morten Resen – Radio- og TV-vært
 Lasse Spang Olsen – Skuespiller og instruktør

Program 5 
 Kenneth Carlsen – tennisspiller
 Puk Elgård – tv-vært
 Camilla Ottesen – tv-vært
 Karl Bille – skuespiller

Program 6 
 Johnny Bredahl – Bokser
 Marie Christensen-Dalsgaard – tv-vært
 Jeppe Vig Find – tv-vært
 Trine Appel – skuespiller

Program 7 
 Kanonkongen – radiovært
 Kaya Brüel – skuespiller og sangerinde
 Signe Lindquist – tv-vært
 Kim Milton – fodbolddommer

DR-programmer
Ferrari Challenge (spil)

Ferrari Challenge Trofeo Pirelli (som ofte kaldes Ferrari Challenge) er et konsolspil, bygget på "Ferrari Trofeo Pirelli"-løbene.

Udover Challenge-delen hvor man kører i henholdsvis den italienske, europæiske og amerikanske Ferrari Challenge, indeholder spillet blandt andet også tidskørsel, arkade og "Trophy mode".

Biler i spillet 

Da spillet er licenseret af Ferrari indeholder det kun biler herfra. Oplysningerne i tabellen er taget fra spillets hjemmeside 

Dette er den hidtil offentliggjorte liste, men på den officielle hjemmeside er der 25 uafslørede biler.

Baner i spillet 
  Auto Club Speedway
  Fiorano
  Hockenheim
  Homestead
  Infineon
  Misano
  Mont Tremblant
  Monza
  Mugello
  Paul Richard
  Redwood Park
  Silverstone
  Spa Francorchamps
  Virginia

Computerspil fra 2008
Nintendo DS-spil
PlayStation 2-spil
PlayStation 3-spil
PlayStation Portable-spil
Wii-spil
Oslo Nye Teater

Oslo Nye Teater blev åbnet i Oslo som Det nye Teater i februar 1929. Det var grundlagt ved store pengeindsamlinger under 1. verdenskrig og havde et program som først og fremmest gik ud på at opføre norsk dramatik.

Johan Bojer var Det nye Teaters fremmeste og ivrigste talsmand. Teatret byggede sin egen bygning i Rosenkrantz' gade 10 i Oslo, og knyttede en række gode skuespillere til sig, fra Nationaltheatret: Harald Stormoen, Henrik Aabel og Odd Frogg.

Teateret består nu af fire scener: Oslo Nye Hovedscenen, Oslo Nye Centralteatret, Oslo Nye Trikkestallen og Oslo Nye Caféscenen. Teateret har også sin egen restaurant "Teaterkjellern" i kælderen under Centralteateret.

Teatre i Norge
Kultur i Oslo
Etableret i 1929
Nye Teater
Macchanger

Macchanger er et program for Linux til at se eller ændre en MAC-adresse. 

Dette kan være brugbart hvis du skal bruge din MAC-adresse, eller ændre den til fx 00:11:22:33:44:55 i stedet for 00:20:18:61:f1:8a, fordi den er nemmere at arbejde med. Programmet skal dog overholde regler for MAC-adresser så du kan ikke ændre den til fx IM:UB:ER:HA:XO:RZ.

Eksterne links 
Fra Kommandoen "macchanger --help"

Datanet-relaterede programmer til Linux
Rotoscoping

Rotoscoping er speciel filmteknik, hvor en hel film først filmes med digital videokamera, og hvor man bagefter tegner streger og farver over hvert billede via computere.

Teknikken er nok mest kendt fra Star Wars filmene, hvor lyssværdene blev fremstillet ved hjælp af rotoscoping.

Eksempler
Waking Life
A Scanner Darkly

Teknikken er også blevet brugt i åbningssekvenserne i Juno og En nævefuld dollars

Filmteknikker
Stift Dürnstein

Stift Dürnstein er et klosterkompleks i Dürnstein i Wachau i den østrigske delstat Niederösterreich.

I 1372 blev der på stedet for det nuværende kloster grundlagt et kapel, som i 1400 blev udvidet, og der blev bygget en krypt. Stift Dürnstein blev grundlagt i 1410 af augustinerkorherrerne. i 1710 blev Hieronymus Übelbacher valgt til provst af Dürnstein, og han foranstaltede en barokombygning af klosterkomplekset. Særligt det blå-hvide baroktårn skiller sig ud i bygningskomplekset.

Det nuværende indre og ydre af stiftet stammer fra arkitekterne og bygmestrene Joseph Munggenast, Jakob Prandtauer og Matthias Steinl. Med ophævelsen af stiftets klosterstatus i 1788 under Joseph II. kom Stift Dürnstein under augustinerkorherrenes Stift Herzogenburg, som Stift Dürnstein fortsat hører under. I dag huser stiftet et internationalt mødecenter.

Eksterne henvisninger 
 Stift Dürnstein

Klostre i Østrig
Bygninger, konstruktioner og anlæg i Niederösterreich
Burgruine Dürnstein (Niederösterreich)

Burgruine Dürnstein er en borgruin i Wachau i den østrigske delstat Niederösterreich. Ruinen ligger hævet over byen Dürnstein og er en vigtig del af Østrigs historie.

Borgen blev bygget af den østrigske ridder-familie Kuenringer i midten af det 12. århundrede. Kuenringernes stamfader Azzo von Gobatsburg erhvervede området omkring borgen af Kloster Tegernsee i Bayern. Hans barnebarn Hadmar I. af Kuenring byggede borgen, som er forbundet til byen Dürnstein med en forlænget bymur. 

Borgen er særlig blevet kendt, da den engelske konge Richard Løvehjerte på vej hjem fra det tredje korstog blev holdt fanget fra december 1192 til februar 1194 på initiativ af hertug Leopold V. Richard Løvehjerte blev taget til fange i Erdberg, der er en forstad til Wien. Han blev udleveret for en kæmpe løsesum på 150.000 Mark sølv, hvilket Leopold V. bl.a. benyttede til at grundlægge Wiener Neustadt.

I 1306 nævnes første gang et kapel på borgen viet til Apostlen Johannes. 1588 ombyggede Streun von Schwarzenau borgen til en fæstning. I 1645 erobrede svenskerne Dürnstein-borgen i slutningen af trediveårskrigen under Lennart Torstensons ledelse. Ved tilbagetrækningen fra borgen sprængte svenskerne portanlægget i borgen.

Fra 1662 var borgen ikke længere beboet og herfter forfaldt borganlægget. 

Borgruinen i Dürnstein er i dag en stor turistattraktion i Wachau, der årligt besøges af 1,7 mio. turister.

Bygninger, konstruktioner og anlæg i Niederösterreich
Den Europæiske Filmhøjskole

Den Europæiske Filmhøjskole (engelsk: European Film College) er en folkehøjskole for mennesker fra hele verden. Skolen blev bygget i 1993 med det formål at bidrage til udviklingen af filmproduktion i Europa.

En bestyrelse blev nedsat i 1989 med Morten Arnfred som formand, og den første rektor blev Bjørn Erichsen. Hertil kommer en række prominente medlemmer af et rådgivende udvalg som Bernardo Bertolucci, Milos Forman og Andrzej Wajda,

De finske arkitekter Heikkinen – Komonen Architects står bag det omfattende byggeri, som blev indviet i maj 1993.

Bygningerne ligger på de træklædte skråninger nord for Ebeltoft og rummer filmstudier, biografer, klasseværelser, kontorer, køkken samt lejligheder/værelser til lærere og studerende.

Hvert år afholdes et nimåneders kursus for 120 filminteresserede unge fra hele verden. Emnerne omfatter samtlige dele af filmproduktion.

Fra maj til august kan afholdes seminarer for faginteresserede, og i feriemåneden juli afholdes sommerkurser for alle interesserede.

Nikolaj Davidsen og Åsa Mossberg er det nuværende forstanderpar på Den Europæiske Filmhøjskole. De startede 1. august 2021. Tidligere forstandere på filmhøjskolen er: Ellen Riis, Nadia Kløvedal Reich, Mette Damgaard-Sørensen, Søren Høy, Pia Maria Marquard, Jens Rykjær, Kjeld Veirup og Bjørn Erichsen.

Eksterne henvisninger/kilder 

 Den Europæiske Filmhøjskoles officielle websted  

Folkehøjskoler i Danmark
Ebeltoft
Etableret i 1993
On the Road

On the Road  (på dansk Vejene) er en roman af den amerikanske beat-forfatter Jack Kerouac. Bogen blev skrevet på kun 3 uger på en lang rulle, kendt som the scroll på engelsk eller det originale manuskript på dansk. Bogen er i høj grad baseret på Jack Kerouacs eget liv, på road trips gennem USA i slutningen 1940erne. Romanen blev udgivet i 1957.

Romanen står på Time Magazine liste fra 1923 til 2005 over de 100 bedste engelsk-sprogede litterære værker.

Se også 
 Jack Kerouac
 Beatgenerationen
 Det 20. århundredes 100 bøger ifølge Le Monde

Kilder 
 Berlingske Tidende: På vejen igen
 Saxo.com: Vejene – det oprindelige manuskript
 Time Magazine: On the Road

Romaner fra USA
Niels Henrik Arendt

Niels Henrik Arendt (23. september 1950, Købehavn - 24. august 2015) var biskop over Haderslev Stift fra 1999 til 2013. Inden han blev biskop, var han sognepræst i Naur Pastorat 1975-92 og domprovst i Haderslev Domkirke 1992-99. Ved sin død var Arendt sognepræst i Staby og Madum Sogne.

Liv og karriere 
Niels Henrik Arendt var søn af tidligere domprovst, dr.theol.h.c. Rudolph Arendt og cand.theol. Else Arendt, begge forældrene var præster. Han blev født den 23. september 1950 i København og voksede op i Ugilt Præstegård, siden i Tønder.

Arendt var uddannet Cand.theol. fra Aarhus Universitet i 1974, herefter blev han sognepræst ved Naur og Sir Kirke i Viborg Stift, hvor han virkede mellem 1975 og 1992. Siden Domprovst i Haderslev Domkirke fra 1992 til 1999. I 2013 blev han sognepræst i det lille vest-jyske Staby-Madum Sogn. Han blev i oktober 2013 valgt som formand for Grundtvigsk Forum, en post han beholdt til sin død. Han var udpeget som folkekirkens teologiske rådgiver i forbindelse med planlægningen af et 500års-jubilæum i 2017 for reformationen.

Arendt døde efter kort tids sygdom den 24. august 2015, han var gift og havde fire børn.

Bibliografi (udvalg) 
 Religion og Politik, 1981
 Om frihedsbegrebet, 1983
 Bileam og hans fromme æsel, 1983
 Gud er stor, 1984 (genudgivet 2001)
 En lille bog om kristendommen, 1996
 En sang fra de varme lande, 2005

Referencer

Eksterne henvisninger 
 http://www.haderslev.stift.dk/biskopper/
 

Biskopper over Haderslev Stift
Riddere af 1. grad af Dannebrog
Personer i Kraks Blå Bog (afdøde)
Gustav-linjen

Gustav-linjen var en række tyske militære forsvarsværker i Italien bygget under Felttoget i Italien under 2. verdenskrig af Organisation Todt. Hovedlinjen gik tværs over Italien fra nord for Garigliano-flodens udløb i det Tyrrhenske hav i vest, gennem Appenninerne-bjergene til udmundingen af Sangro-floden ved Adriaterhavet i øst. Midten i linjen, hvor den krydsede den største vej til Rom (Hovedvej 6), som gik igennem Liri-dalen, der var omgivet af bjerge, lå byen Cassino med Monte Cassino med et gammelt kloster på bjergtoppen, og som forsvarerne kunne bruge som udkigspost, da de kunne se over Liri-dalen. På vestsiden af Appenninerne var to underlinjer: Bernhardt-linjen foran hovedstillingen og Hitler-linjen 8 km nord. Gustavlinjen var forsvaret med skyttestillinger, betonbunkere med forstærkede maskingeværstillinger, pigtråd og minefelter. Det var den stærkeste af de tyske forsvarslinjer syd for Rom. Linjen var bemandet med 15 tyske divisioner. De allierede brugte fra midten af november 1943 til slutningen af maj 1944 på at kæmpe sig gennem Gustavlinjens forhindringer.

Bøger 

 
 
 
 Gerhard Muhm : German Tactics in the Italian Campaign , http://www.larchivio.org/xoom/gerhardmuhm2.htm 
 Gerhard Muhm : La Tattica tedesca nella Campagna d'Italia, in Linea Gotica avanposto dei Balcani, (Hrsg.) Amedeo Montemaggi – Edizioni Civitas, Roma 1993

Se også 

 Operation Shingle
 Slaget om Monte Cassino
 Slaget om San Pietro
 Barbara-linjen
 Brasilianske ekspeditionsstyrke (FEB)
 Bernhardt-linjen
 Felttoget i Italien

Eksterne henvisninger 
  Kort over tyske forsvarslinjer
 http://www.wwii.ca/page30.html

Multimedia 
  CBC Archives CBC Radio reporter fra Gustav-linjen den 14. maj 1944.

Felttoget i Italien
Louis August du Plessis de Richelieu

Louis August du Plessis de Richelieu (7. januar 1856 i Løjt ved Aabenraa – 30. maj 1910) var kommandør og yngre broder til Andreas du Plessis de Richelieu.

Han blev født 7. januar 1856 som søn af præst L.A.E.S. du Plessis de Richelieu og hustru født Ulstrup. Han blev gift med Hilda Sarah Blanche, født Ames den 5. juli i Bangkok.

Han var formand for motorcycelklubben Elleham, medlem af bestyrelserne for Dampskibsselskabet Urania, Internationalt Dampskibs- og Bjergnings Compagni, A/S Alfred Christensen & Co., Nordisk Lloyd Assurance Kompagni og Damskibsselskabet Turisten.

Han var Ridder af Dannebrogordenen samt dekoreret med den italienske Skt. Mauritius & Skt. Laurentius Orden, Preussiske Krone Orden, Siamesiske Krone Orden, Siamesiske Hvide Elefant Orden og Østrigske Franz Joseph Orden.

Kilder 
 Kraks Blå Bog 1910

Søofficerer fra Danmark
Erhvervsfolk fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra Sønderjylland (i Danmark)
Louis August
Personer i Kraks Blå Bog (afdøde)
Svanninge Bakker

Svanninge Bakker eller Svanninge Bjerge er et bakket område på omkring 280 ha, med åbne arealer, skov, udsigter, vandhuller m.m., beliggende mellem Faaborg og Arreskov Sø i Faaborg-Midtfyn Kommune. Området er den sydvestlige del af, og omtales ofte synonymt med "De fynske alper". Det er sandede bakker, der indtil omkring 1900 lå hen som hede og krat. I 1883 begyndte man en tilplantning for at dæmpe sandflugten, og i årene fra 1900-1910 blev store arealer tilplantet.

Historie 
Grundlæggeren af Faaborg Museum, direktør Mads Rasmussen, erhvervede i 1910 et område af Svanninge Bakker, og forsøgte at bevare det åbne landskab i området. Det har lige siden været et populært udflugtsmål, hvor der både var campingplads, en pavillon (nedrevet 1977), restaurant mv., og hvor der blev afholdt Sankt Hans-fester, politiske møder og andet; I 1935 byggede Jens Andersen, som da ejede arealet, et udsigtstårn, hvor man i dag i 5 etager kan se en udstilling om Svanninge Bakkers natur- og kulturhistorie.

Fredninger 
I 1953 blev 17 ha fredet omkring bakken Tyveknap, og senere har både Fåborg Kommune, det tidligere Fyns Amt og Staten købt store arealer i området, som sikrer at resterne af det oprindelige varierede naturlandskab bliver bevaret. Ligeledes har Bikubenfonden i 2005 købt den nærliggende Stensgård Skov og i 2006 Knagelbjerg Skov, og har med købet af Sandbjerggård i 2008 i alt 475 ha, som skal indgå i deres projekt med at skabe et ”Nationalt natur- og landskabshistorisk Monument”; De har givet deres del af området navnet Svanninge Bjerge. 

Omkring 1900 var Svanninge Bakker et yndet sted at finde motiver, for de kunstnere der nu betegnes som Fynboerne; Et kendt værk med motiv herfra er Fritz Sybergs hovedværk "Aftenleg i Svanninge Bakker" fra 1900.

Kilder/henvisninger 

 Svanninge Bakker Naturstyrelsen
 Svanninge Bjerge
 Vandretursfolder 
 Motorsavsmassakren i Svanninge Bakker Af Rune Engelbreth Larsen  16. juli, 2008

Fredede arealer i Danmark
Faaborg-Midtfyn Kommunes geografi
Naturkanon
Hitler-linjen

Hitler-linjen var en tysk forsvarslinje i det centrale Italien under 2. verdenskrig. Linjens stærkeste steder var ved Aquino og Piedimonte. I maj 1944 blev linjen omdøbt til Senger-linjen, da Hitler af propagandamæssige grunde ikke ville have sit navn forbundet med et nederlag. Mellem kysten og Aurunci-bjergene var den også kendt som Dora-linjen.

Linjen var en såkaldt "skiftelinje", der sammen med Gustav-linjen ved Monte Cairo skulle fungere som en tilbagetrækningsstilling bag Gustav-linjen, hvis denne blev brudt. Linjen blev brudt den 24. maj 1944 på den britiske 8. armés front af 1st Canadian Infantry Division og 5th Canadian (Armoured) Division der angreb med 2. polske korps på deres højre side. Det polske korps erobrede Piedimonte den 25. maj, og linjen kollapsede. Den næste tyske linje var Ceasar C linjen.

Se også
 Slaget om Monte Cassino
 Fridolin von Senger und Etterlin

Eksterne links
 CBC Archive

Felttoget i Italien
Tracy McGrady

Tracy Lamar McGrady, Jr. (født 24. maj 1979, i Bartow, Florida) var en amerikansk professionel basketballspiller, der spillede for Orlando Magic. Han spillede også for flere andre basketballklubber i NBA. Han kom ind i ligaen i 1998 og har tidligere repræsenteret Toronto Raptors, Detroit Pistons, Houston Rockets og New York Knicks. Fra 2012 til 2013 spillede han for den kinesiske basketballklub Qingdao DoubleStar Eagles, hvor han senere vendte tilbage til USA for at spille for San Antonio Spurs i en kort periode.

Han fratrådte som basketballspiller i 2013. Tracy McGrady endte sin karriere i San Antonio Spurs. Siden da har han arbejdet som basketball analytiker for ESPN.

I 2017 blev McGrady optaget i Naismith Memorial Basketball Hall of Fame.

Klubber 
 1997-2000: Toronto Raptors
 2000-2004: Orlando Magic
 2004-2010: Houston Rockets
 2010: New York Knicks
 2010-2012: Detroit Pistons
 2012-2013: Qingdao DoubleStar Eagles
 2013: San Antonio Spurs

Basketballspillere fra USA
Medlemmer af Naismith Memorial Basketball Hall of Fame
Personer fra Florida
Venskabsmenighed

En venskabsmenighed er en menighed hyppigst i et andet land, som en menighed opretholder en særlig kontakt til.

Formålet med et venskabsmenighedsforhold kan være økonomisk støtte, sådan er mange menigheder blevet venskabsmenighed med menigheder i de tidlige kommunistiske for at støtte dem.

Formålet kan også være kontakt og erfaringsudveksling – eller venskab, sådan som navnet venskabsmenighed peger på.

Ekstern henvisning 
 http://www.venskabsmenighed.dk

Økumeni
Österreichischer Würdigungspreis für Literatur

Österreichische Würdigungspreis für Literatur (da. Østrigske litterære anerkendelsespris) er en østrigsk litteraturpris, der siden 1972 er uddelt til østrigske forfattere og deres forfatterskab. Med prisen uddeles hvert år 11.000 Euro til en eller flere forfattere.

Prismodtagere 
 1975 Friederike Mayröcker
 1976 Gerhard Rühm
 1977 Andreas Okopenko
 1978 Ernst Jandl og Erich Fried
 1982 Alfred Kolleritsch
 1983 Elfriede Jelinek
 1987 Gert Jonke
 1990 Werner Kofler
 1991 Peter Rosei og Felix Mitterer
 1992 Renate Welsh
 1993 Jeannie Ebner og Helmut Eisendle
 1996 Fred Wander og Michael Scharang
 1999 Elisabeth Reichart
 2001 Waltraud Anna Mitgutsch
 2004 Christoph Ransmayr
 2005 Florjan Lipuš
 2006 Christoph Wilhelm Aigner
 2007 Michael Köhlmeier

Østrigsk kultur
Steve Potvin

Steve Potvin (født 26. september 1974 i Montreal) er en canadisk tidligere ishockeyspiller.

Han har spillet for Sudbury Wolves, Peoria Rivermen, Albany River Rats, Hamilton Bulldogs, Iserlohn Roosters, IF Björklöven, Skellefteå AIK, Augsburger Panther, Södertälje SK, Arizona Sundogs og for danske Herning Blue Fox. 

Han vandt i 2002 Allsvenskan med IF Björklöven og var i 2003 den mest scorende spiller i Allsvenskan. I 2004 blev han noteret for flest assist i Superallsvenskan. I 2008 blev han dansk mester med Herning Blue Fox. 

Efter opholdet i Herning afsluttede han karrieren i Arizona.

Referencer 

Ishockeyspillere fra Canada
Nicolaus Heinrich Massmann

Nicolaus Heinrich (også Henrich eller Hinrich) Massmann (10. marts 1766 i Heiligenhafen – 26. oktober 1816 i København) var en dansk-holstensk præst og teolog.

Han var søn af senator og købmand Joachim Massmann og Catharina, født Schlichting, er født 10. marts 1766 i Heiligenhafen i Holsten. Han afgik 1785 fra Den lærde Skole i Kiel til universitetet sammesteds, rejste 1788 til Jena, men vendte 1789 tilbage til Kiel, tog teologisk embedseksamen i Glückstadt og kom samme år til København som huslærer for A.P. Bernstorffs børn. 1792 blev han sognepræst ved Frederiks tyske Kirke på Christianshavn, i hvilket embede han døde 26. oktober 1816. Han ægtede 1793 Dorothea Elsabe von Essen (1775-1851), datter af advokat og amtssekretær Michael von Essen.

Massmann er stifter af de københavnske søndagsskoler, der endnu bærer hans navn. 21. marts 1800 udkom der en forordning om håndværkslavene i København, hvorved det tilsigtedes at højne standen. Samme dag udsendte Massmann en opfordring til at yde bidrag til en søndagsskole, hvor håndværkslærlinge gratis skulle undervises i regning og skrivning. Der indkom et klækkeligt beløb, og der meldte sig mange deltagere, så der bestandig måtte oprettes nye klasser, og flere og flere lokaler toges i brug. Allerede det første år indrettedes der også et kursus for svende. 1802 var der 386 elever, 1806 553. Nye undervisningsfag optoges: sang, tegning, skibsbygningstegning, geografi, fædrelandshistorie, geometri. Skolen fik et betydeligt tilskud fra den Reiersenske Fond; det inddroges vel 1805, da Massmann ikke ville gøre skolen til en udelukkende industriskole, men fornyedes 1808, da han i det væsentlige havde givet efter for de fordringer, fondens bestyrelse stillede.

Massmann udgav 1802 en samling sange for eleverne, han lod slå medaljer, der uddeltes til de dygtigste, og dette skete ved en årsfest, hvor kongehuset var til stede. Hver afdeling havde 2 bestyrere, og alle bestyrerne tilsammen udgjorde Selskabet til Søndagsskolernes Befordring. Disse have haft stor betydning for den københavnske håndværksstands udvikling, og mange lignende skoler oprettedes i købstæderne.

Kilder 

 

Præster fra Danmark
Personer fra Holsten
Skolefolk fra Danmark
Danskere i 1700-tallet
Danskere i 1800-tallet
Arkegonium

Et arkegonium (flertal: arkegonia) er et flercellet organ hos gametofytter af en række primitive planter, som producerer æg-celler eller hunlige gameter. Arkegonia har en lang, tynd hals og en udvidet basis. De forekommer typisk på overfladen af plantens thallus, men hos Hornblade er de indlejret i thallus.

Arkegonia hos frøplanter 
Reducerede arkegonia forekommer indlejret i mega-gametofytten hos de nøgenfrøede. Her dannes arkegoniet først efter bestøvning, inden i de (hunlige) kogler.

Hos blomsterplanter og Gnetophyta er arkegoniet erstattet af frøanlægget.

Ordet kommer af oldgræsk ἀρχή (begyndelse) og γόνος (afkom).

Se også 

Plantemorfologi

he:מורפולוגיה של הצמח - מונחים#איברים בצמחים פרימיטיביים
Rikke Møller Pedersen

Rikke Møller Pedersen (født 9. januar 1989) er en dansk kvindelig tidligere elitesvømmer fra Kolding Svømmeklub / NTC (før  Holbæk svømmeklub, svømmeklubben Herning og først Svømmeklubben Frem i Odense). Med sine 27 internationale medaljer er hun den næstmest vindende af Team Danmarks 141 verdensklasseatleter. 

Pedersen var tidligere verdensrekordholder i 200 meter brystsvømning, som blev sat under VM i svømning 2013. Ved EM i kortbanesvømning i december 2008 satte hun danmarksrekord i 100 meter brystsvømning med tiden 1.06,55 sekunder.

Ved DM på kortbane i oktober 2009, forbedrede hun sine rekorder i 100m og 200m brystsvømning, og satte samtidig en ny europæisk rekord med henholdsvis tiden 1.04,59 sekunder og 2.18,52 sekunder.

Hun stoppede sin karriere i januar 2019. Hun er nu nyhedsvært på TV2 Sport.

Hun har ud over de sportslige resultater modtaget en lang række priser, bl.a. Dansk Svømmeunions Ragnhild-pris og har desuden været ambassadør for Dansk Handicap Idræt.

Referencer

Eksterne henvisninger 
 Odense-svømmer slår danske rekorder på stribe – sto95.dk
 Rikke Møller genfødt ved EM  – fyens.dk
 Omtale af Rikke Møller Pedersen ifm. Årets sportsnavn – TV 2/Fyn
 

Svømmere fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Svømmere ved sommer-OL 2012
Svømmere ved sommer-OL 2016  
Medaljevindere fra Danmark ved sommer-OL 2016
Olympiske svømmere fra Danmark
Olympiske bronzemedaljevindere fra Danmark
Årets fund i dansk idræt
Puritanical Euphoric Misanthropia

Puritanical Euphoric Misanthropia er det 6. studiealbum fra de norske Black Metal Band, Dimmu Borgir.

Spor 
 Fear and Wonder (Intro) – 2:47
 Blessings upon the Throne of Tyranny – 5:18
 Kings of the Carnival Creation – 7:48
 Hybrid Stigmata – The Apostasy – 3:06
 Architecture of a Genocidal Nature – 6:08
 Puritania – 4:42
 IndoctriNation – 5:57
 The Maelstrom Mephisto – 5:13
 Absolute Sole Right – 6:57
 Sympozium – 6:25
 Perfection or Vanity – 3:36
 Devil's Path (re-recorded) – 5:31
 Burn in Hell (Twisted Sister cover) – 5:05

Musikere 
 Shagrath – Trommer, vokal (guitar på spor nummer 5)
 Silenoz – Guitar, vokal
 Tjodalv – Guitar
 Brynjard Tristan – Bas
 Stian Aarstad – Synthesizer, klaver, effekter

Rockalbum fra Norge
Album fra 2001